জয়াশয়ে ভেঙে পড়ল বায়ুসেনার বিমান! তারপর…

ওয়েব ডেস্ক : ফের ভয়াবহ বিমান দুর্ঘটনা। এবার ভেঙে পড়ল বায়ুসেনার বিমান (Air Force plane)। বুধবার সকালে ঘটনাটি ঘটেছে উত্তরপ্রদেশের (Uttarpradesh) প্রয়াগরাজে (Prayagraj)। তবে সূত্রের খবর, এই ঘটনায় কোনও ধরণের প্রাণহানির ঘটনা ঘটেনি। তবে কী করে এমন ঘটনা ঘটে গেল তা নিয়ে প্রশ্ন উঠে গিয়েছে। এই ঘটনায় গোটা এলাকায় চাঞ্চল্য ছড়িয়েছে।

জানা যাচ্ছে, বুধবার সকালে বিকট শব্দে প্রয়াগরাজের জলাশয়ে আছড়ে পড়ে বায়ুসেনার এক প্রশিক্ষণ বিমান। সেই শব্দ শুনেই সেখানে আসেন আশেপাশের স্থানীয়রা। তাঁরাই বিমানের ভিতর থেকে পাইলটকে উদ্ধার করেন বলে খবর। এর পরেই পুলিশকে (Police) খবর দেওয়া হয়। তার পরেই তড়িঘড়ি ঘটনাস্থলে গিয়ে উদ্ধারকাজ শুরু করেছে উদ্ধারকারী দল। এই ঘটনায় পাইলট সুস্থ রয়েছেন বলেই খবর।

আরও খবর : পুরীর মন্দিরে বোমা হামলার হুমকি, আটক ১

তবে কী করে এমন দুর্ঘটনা ঘটে গেল তা স্পষ্ট নয়। তবে প্রাথমিকভাবে অনমান করা হচ্ছে, যান্ত্রিক ত্রুটির কারণেই এমন দুর্ঘটনা ঘটেছে। ইতিমধ্যে এই ঘটনা নিয়ে তদন্তের নির্দেশ দেওয়া হয়েছে। অন্যদিকে জলাশয়ে পড়ে থাকা বিমান উদ্ধারের কাজও শুরু হয়েছে।

তবে এই ধরণের ঘটনা প্রথমবার নয়। সাম্প্রতিক সময়ে এমন ধরণের দুর্ঘটনা সামনে এসেছে। গত নভেম্বরে দুবাইতে এক এয়ারশোতে যুদ্ধবিমান তেজস দুর্ঘটনার কবলে পড়েছিল। তার কারণে এক বায়ুসেনা পাইলটের মৃত্যু হয়েছিল। সেই মাসেই একটি পিলাটাস পিসি-৭ বেসিক প্রশিক্ষণ বিমান দুর্ঘটনার কবলে পড়েছিল। ঘটনাস্থল ছিল চেন্নাইয়ের তাম্বারাম। তবে প্রাণে রক্ষা পেয়েছিলেন পাইলট। তার পরে আরও এক দুর্ঘটনার খবর সামনে এল।